John Salusbury (m. 1578)

Tirfeddiannwr a swyddog sirol o Gymru, un o deulu pwerus y Salbriaid, ac aelod seneddol oedd John Salusbury (cyn 1520 – 1578), Lleweni, Sir Ddinbych. Oherwydd fod ganddo ddau fawd ar un llaw, gelwid ef yn Sion y Bodiau.

Ef oedd mab hynaf Syr Roger Salusbury, Plas Lleweni. Dilynodd ei dad yn 1530 a gwnaed ef yn farchog ar 22 Chwefror 1547. Ni cheir cyfeiriad ato yn Gwyddoniadur Cymru, ond ceir gwybodaeth yn y [https://bywgraffiadur.cymru/article/c-SALU-LLE-1250 Bywgraffiadur Cymreig]. 
bawd|chwith|Beddrod John yn yr Eglwys Wen, Dinbych

Penodwyd Salusbury gan y Brenin Harri VIII yn Siryf Sir Ddinbych rhwng 1541 ac 1542 ac yn Siryf Sir y Fflint o 1548 hyd at 1549. Gwasanaethodd fel Ynad Heddwch dros Sir Ddinbych o 1543 hyd ei farwolaeth ac fel Custos Rotulorum Sir Ddinbych o 1558 hyd 1564. Bu eilwaith yn Siryf Sir Ddinbych yn 1574-75.

Etholwyd Salusbury yn Aelod (AS) o Senedd Lloegr dros Sir Ddinbych yn 1545, 1547, Hydref 1553, Ebrill 1554, Tachwedd 1554 ac yn 1558. Pan gododd helynt rhwng iarll Leicester ac ysweiniaid Gogledd Cymru gofalodd Salusbury gadw ar yr ochr iawn i'r iarll a chadwodd ei ben.
bawd|Prif gartref y teulu, Neuadd Lleweni, drwy lygad Thomas Pennant tua 1781

 Bywyd personol 
Priododd Jane, merch a chydaeres David Myddelton, Caer, Swydd Gaer, a bu iddynt chwe mab a dwy ferch. Bu ei fab hynaf a'i etifedd John, gŵr cyntaf Catrin o Ferain, farw yn 1566, 12 mlynedd o'i flaen.Ballinger, John. "Katheryn of Berain", Y Cymmrodon, Vol. XL, The Honourable Society of Cymmrodian, London, 1929 Ar ei farwolaeth, claddwyd ef yn eglwys Sant Marchell, Dinbych ('Yr Egwlys Wen), lle ceir cofeb cain iawn iddo, gyda cherfluniau o'i blant o'i gwmpas. Dienyddiwyd ei ŵyr Syr Thomas Salusbury (g. 1564) yn ddiweddarach am fod yn rhan o Gynllwyn Babington.

 Cwrw Siôn y Bodiau 
I gyd-fynd gydag ymweliad yr Eisteddfod Genedlaethol â'r dref yn 2013, cynhyrchodd Fragdy Dinbych gwrw o'r enw Siôn y Bodiau.

 Cyfeiriadau 



Categori:Aelodau Senedd Lloegr
Categori:Genedigaethau'r 1510au
Categori:Gwleidyddion yr 16eg ganrif o Gymru
Categori:Marwolaethau 1578